Държавен вестник, бр. 23, 2026 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  23
6. Досегашната ал. 5 става ал. 6 и в нея 
думите „определения размер на вноската“ се 
заменят с „определената обща сума на дъл­
жимите вноски“.
7. Досегашната ал. 6 става ал. 7 и в нея 
думата „Вноската“ се заменя с „Общата сума 
на дължимите вноски“.
§ 14. В чл. 38 навсякъде думите „Фонда за 
незастраховани МПС“ се заменят с „Фонда за 
незастраховани превозни средства“.
§ 15. В чл. 39 се правят следните изменения:
1. В ал. 1 думите „Фонда за незастраховани 
МПС“ се заменят с „Фонда за незастраховани 
превозни средства“.
2. Алинея 3 се отменя.
§ 16. В наименованието на глава четвърта 
думите „Фонда за незастраховани МПС“ се 
заменят с „Фонда за незастраховани превозни 
средства“.
§ 17. В чл. 47 се правят следните изменения 
и допълнения:
1. В ал. 1 думите „номер на застрахова­
телния договор, името“ се заменят с „наиме­
нованието“, а думите „дата на сключване“ и 
запетаята след тях се заличават.
2. В ал. 2 думите „регистрационния но­
мер или номер на рама (шаси) на МПС“ се 
заменят с „регистрационния номер или VIN 
номер/номер на рама (шаси) на превозното 
средство“, а накрая абревиатурата „МПС“ се 
заменя с „превозното средство“.
§ 18. В § 3 от заключителните разпоредби 
след думите „чл. 531“ се поставя запетая и се 
добавя „вр. чл. 525, ал. 1, чл. 547, ал. 3, чл. 557, 
ал. 2 и чл. 570и“.
Заключителна разпоредба
§ 19. Правилникът е приет с Решение 
№ 273-П от 12 февруари 2026 г. на Комисията 
за финансов надзор.
Председател: 
Васил Големански
909
ВЪРХОВЕН 
АДМИНИСТРАТИВЕН СЪД
РЕШЕНИЕ № 1520
от 18 февруари 2025 г.
по административно дело № 5042 от 2024 г.
Върховният административен съд на Репуб­
лика България – пето отделение, в съдебно 
заседание на двадесет и четвърти октомври 
две хиляди двадесет и четвърта година в със­
тав: председател: Еманоил Митев, членове: 
Юлия Ковачева, Тинка Косева, при секретар 
Мариола Велкова и с участието на прокурора 
Ангел Илиев изслуша докладваното от съдия­
та Тинка Косева по административно дело 
№ 5042/2024 г.
Производството е по реда на чл. 185 и сл. от 
Административнопроцесуалния кодекс (АПК).
Образувано е по жалба на Г. Ц. Н., гр. Со­
фия, [улица], срещу приложение № 24 към 
чл. 3, т. 5 от Наредба № 7 от 22.02.2008 г. за 
утвърждаване на образците на книжа, свързани 
с връчването по Гражданския процесуален ко­
декс, издадена от министъра на правосъдието.
Жалбоподателят счита Наредба № 7 в ос­
порената част за незаконосъобразна поради 
нарушение на административнопроизводстве­
ните правила – чл. 26 и 28 ЗНА, и проти­
воречие с материалния закон, в т.ч. поради 
противоречие с чл. 401 и 508 ГПК. Излага 
подробно доводи по всяко от основанията за 
оспорване на нормативен административен 
акт по смисъла на чл. 146 във връзка с чл. 196 
АПК. Моли съда да отмени Наредба № 7 в 
оспорената част. Претендира направените по 
делото разноски.
Ответникът по жалбата – министърът на 
правосъдието, чрез процесуален представител 
юрк. Борисова оспорва подадената жалба. 
Намира, че за жалбоподателя липсва правен 
интерес от оспорване на процесната Наред­
ба. Представя подробно писмено становище, 
в което намира жалбата за неоснователна. 
Претендира присъждане на юрисконсултско 
възнаграждение.
Представител на Върховната прокуратура 
намира жалбата за неоснователна и предлага 
да бъде отхвърлена.
По допустимостта на жалбата.
Върховният административен съд с оп­
ределение от 19.06.2024 г. след извършена 
служебна справка в сайта на Министерството 
на правосъдието, регистър ЧСИ, е констати­
рал, че жалбоподателят Г. Ц. Н. е вписан в 
регистъра, поради което е приел жалбата за 
подадена при наличие на законен интерес 
от оспорване на частта от Наредба № 7, и 
за допустима, поради което я е допуснал за 
разглеждане срещу подлежаща на оспорване 
разпоредба от подзаконов нормативен акт.
На 20.07.2007 г. в „Държавен вестник“, 
бр. 59, е обнародван Гражданският процесуа­
лен кодекс, в сила от 1.03.2008 г. С чл. 55 ГПК 
министърът на правосъдието е оправомощен 
да издаде наредба, с която да утвърди образци 
на всички книжа, свързани с връчването. С 
§ 4, ал. 2 ГПК е определен шестмесечен срок 
след обнародването на ГПК за издаване на 
акта по чл. 55 ГПК.
С разпореждане от 7.05.2024 г. на замест­
ник-председателя на ВАС и ръководител на 
Първа колегия на основание чл. 152, ал. 4 
във връзка с чл. 196 от АПК е изискана от 
ответника цялата административна преписка 
по издаване на оспорения административен 
акт, като е указан 7-дневен срок за предос­
тавянето є.